NACRT

Na temelju članka 26., 27., 31., 33., članka 44. stavka 2., članka 45. i članka 48. stavak 2. Zakona o komunalnom gospodarstvu (Narodne novine broj 67/18 i 110/18) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15 i 7/18), Općinsko vijeće Općine Matulji je na sjednici održanoj dana ­­­­­­­­\_\_\_\_\_\_\_\_\_\_\_ godine donosi

**ODLUKU**

**o komunalnim djelatnostima na području Općine Matulji**

1. **OPĆE ODREDBE**

Članak 1.

 Ovom Odlukom utvrđuju se komunalne djelatnosti te način obavljanja tih djelatnosti na području općine Matulji.

Članak 2.

1. Na području općine Matulji obavljaju se slijedeće zakonom propisane komunalne djelatnosti:

a) komunalne djelatnosti kojima se osigurava održavanje komunalne infrastrukture:

1. održavanje nerazvrstanih cesta,
2. održavanje javnih površina na kojima nije dopušten promet motornim vozilima,
3. održavanje građevina javne odvodnje oborinskih voda,
4. održavanje javnih zelenih površina,
5. održavanje građevina, uređaja i predmeta javne namjene
6. održavanje groblja
7. održavanje čistoće javnih površina
8. održavanje javne rasvjete

b) uslužne komunalne djelatnosti :

1. usluge parkiranja na uređenim javnim površinama i u javnim garažama.
2. usluge javnih tržnica na malo,
3. usluge ukopa pokojnika
4. komunalni linijski prijevoz putnika,
5. obavljanje dimnjačarskih poslova
6. Kao komunalna djelatnost od značaja za općinu Matulji određuje se i izgradnja i održavanje distribucijsko telekomunikacijske kanalizacije (u daljnjem tekstu DTK). Ova djelatnost obuhvaća izgradnju i održavanje distribucijsko telekomunikacijskih kanala, cijevi i zdenaca na javno-prometnim i drugim javnim površinama, nadzor nad izvođenjem radova polaganja telekomunikacijskih instalacija, izdavanje suglasnosti i uvjeta za izvođenje radova, izrada planova razvoja, priprema podataka za zaključenje ugovora o zakupu kapaciteta cijevi u vlasništvu općine Matulji te izradu planova razvoja i geodetskih snimaka izgrađene infrastrukture.
7. Sadržaj komunalnih djelatnosti iz stavka 1. ovog članka propisan je zakonom.

1. **NAČIN OBAVLJANJA KOMUNALNIH DJELATNOSTI**

Članak 3.

1. Obavljanje komunalnih djelatnosti kojima se osigurava održavanje komunalne infrastrukture povjerava se:
2. Komunalac Društvo s ograničenom odgovornošću za obavljanje komunalnih djelatnosti, Jurdani, Jurdani 50/b, OIB: 30295003016 (trgovačko društvo u vlasništvu Grada Opatije, Općine Lovran, Općine Matulji i Općine Mošćenička Draga), u daljnjem tekstu Komunalac d.o.o.:
	1. održavanje nerazvrstanih cesta,
	2. održavanje javnih površina na kojima nije dopušten promet motornim vozilima, osim javnih zelenih površina
	3. održavanje građevina javne odvodnje oborinskih voda,
	4. održavanje groblja,
	5. održavanje čistoće javnih površina,
	6. održavanje građevina, uređaja i predmeta javne namjene i
	7. održavanje javne rasvjete
3. Pravnoj ili fizičkoj osobi - obrtniku na temelju pisanog ugovora o povjeravanju komunalnih poslova:
	1. održavanje javnih zelenih površina
	2. održavanje čistoće javnih površina – dezinsekcija, dezinfekcija i deratizacija
	3. održavanje čistoće javnih površina – higijeničarsko-veterinarski servis (hvatanje i zbrinjavanje napuštenih i izgubljenih životinja, uklanjanje lešina i nusproizvoda životinjskog porijekla).
4. Obim i intenzitet obavljanja komunalnih djelatnosti iz točke 1. i 2. prethodnog stavka utvrđuje se godišnjim ugovorima, sukladno općim aktima općine Matulji i drugim propisima kojima se pobliže uređuje obavljanje pojedine komunalne djelatnosti te godišnjim programima održavanja komunalne infrastrukture.
5. Postupak odabira osobe s kojom se sklapa ugovor o povjeravanju obavljanja komunalnih djelatnosti, te sklapanje, provedba i izmjene tog ugovora provode se prema propisima o javnoj nabavi.

Članak 4.

(1) Obavljanje uslužnih komunalnih djelatnosti povjerava se:

1. Komunalac d.o.o.:

1. usluga javnih tržnica na malo i
2. usluge ukopa pokojnika.

 (2.)Komunalnom društvu AUTOTROLEJ d.o.o. Školjić 15,Rijeka OIB: 19081493664 povjerava se usluga komunalnog linijskog prijevoza.

 (3.)Pravnim ili fizičkim osobama – obrtnicima, temeljem ugovora o koncesiji za djelatnosti:

* 1. dimnjačarski poslovi.

(4) Općim aktima Općine Matulji pobliže se uređuje način obavljanja djelatnosti iz ovog članka.

(5) Postupak odabira osobe s kojom se sklapa ugovor o koncesiji provodi se sukladno Zakonu o komunalnom gospodarstvu i propisima kojima se uređuju koncesije.

Članak 5.

(1) Trgovačkom društvu Komunalac d.o.o. povjerava se vršenje javnih ovlasti u obavljanju djelatnosti usluge održavanja groblja i ukopa pokojnika radi uređenja groblja i grobnih mjesta, te dodjele grobnih mjesta, te rješavanja u pojedinačnim upravnim stvarima o pravima, obvezama i odgovornostima pravnih i fizičkih osoba u vezi sa tim.

(2) O žalbama na upravne akte iz prethodnog stava, rješava upravno tijelo Općine nadležno za poslove komunalnog gospodarstva.

1. **PRIJELAZNE I ZAVRŠNE ODREDBE**

Članak 6.

Ugovori o obavljanju komunalnih djelatnosti i ugovori o koncesiji za obavljanje komunalnih djelatnosti zaključenih prije stupanja na snagu ove odluke, ostaju na snazi do isteka roka na koji su zaključeni ili do raskida istih.

Članak 7.

 Stupanjem na snagu ove Odluke prestaje važiti Odluka o komunalnim djelatnostima na području Općine Matulji („Službene novine Primorsko goranske županije“, broj 5/11, 8/13, 29/14, 27/17 i 37/17).

Članak 8.

 Ova Odluka stupa na snagu osmog dana od dana objave u “Službenim novinama Primorsko-goranske županije”.

KLASA: 011-01/19-01/0008

URBROJ:

|  |
| --- |
| Općinsko vijeće Općine MatuljiPredsjednik Općinskog vijeća |
|  |
| Darjan Buković, bacc. oec. |